dh-unibe/image-text_koenigsfelden-charters-post-1500 huggingface dataset:
Ich, Cuͤni Zeissendal, genāt Habˀtùri von Kulm, tuͦn kunt offenlich mitt diss₎m brieff,
als ich bis harlang zit ein guͦt gebuwē hab ✳ vō den erwirdigē, geistlichn̄ hˀren,
dem gardian un̄ cōvent ze Kùngsveld, ✳ dz jerlich gilt fùnf stuk. ✳ sol mā wiss₎n, dz sy
mir die frùntschaft hand getaͧn, ✳ dz ich inē da von gebn̄ sol dis hùrigē jar₎ uff Martini
nêchst kùnftig nach date dis₎ brieffes dryg mùtt kˀnen, ✳ dānanthin die nêchsten
siben jar nachenandnˀ ✳ je des jar₎ vier mùtt kˀnē. ✳ un̄ wen̄ die siben jar uss komend,
dānanthin so sol ich inē gebn̄ ✳ all die wil un̄ ich es habn̄ wil fuͦnf stuk, ✳ als ich
oͧch inē die vormals gebn̄ hab. ich sol oͧch dz guͦt in errn habn̄, als dz billich und
lantzrecht ist anͧ gevêrd. ✳ it̄ es ist oͧch baett, ✳ wˀe, dz ich ein hus uff dz guͦt machte, ✳ so
sol es bestàn an erbnˀ lùten, so wir bed teil darzuͦ genêmē, ✳ wz die sp̄chn̄d, dz mir
die vorgn̄̄ hˀren hilf odˀ stùr darzuͦ tuͦn soͤlln̄d, ✳ dz sol ich ein benuͤgē habn̄. ✳ war oͧch,
dz ich von dem guͦt dazwischn̄d staͧn woͤlt ✳ ee ✳ sich die vorgn̄̄ ✳ jar vˀlùffn̄d, so sol
ich inē all vˀgange jar die vorgn̄̄ fùnf stuk gebn̄ un̄ ervolln̄ ✳ und sol inē darzuͦ
dz guͦt leggē nach lantzrêcht. ich lob oͧch fùr mich und min erbn̄ ✳ die vorgn̄̄
hˀren und alle die iren, wen̄ ich also davon gestandn̄ bin an dem vorgn̄̄ irm guͦt
nùtt ze sumen noch ze irren by minˀ trùw, so ich harumb gebn̄ hab in eines geswornē eides staͧt anͧ gevêrd. ✳ ze urkùnd allˀ vorgeschribnˀ dingē so habe ich
erbettē den fromē, wisen Petˀ Wentschatz, vogt ze Arbg̃, minē gnedigen
junkhˀren, ✳ dz dˀ sin insigel fùr mich und min erbn̄ hett gehn̄kt an disen brief,
im selbˀ und sinen erbn̄ anͧ schadn̄. ✳ ich, jetzgn̄̄ Petˀ Wentschatz, vogt ꝫcꝭ, vˀgiche,
dz ich von des obgn̄̄ Cuͤnis Zeissentals bett weg₎ also min insigel hab gehn̄kt an
an dis₎n brief, dˀ gebn̄ ist ze mittˀvastē, ✳ des jar, ✳ domā zalt vō gotz gebùrt
thusing vierhundtˀ zwentzig und im̄ vierdn̄ jar ꝫcꝭ. ✳ ✳
Königsf. 545
Staatsarchiv
AARGAU
429
diser brieff wist um̄ j guͦtt
zuͦ Kùlm ✳ zinst jaͤrlich
fùnff stùck ✳ den
Barfuͦssern zuͦ Kùnigsfeld₎
suͦch ✳
K
L 9
von Kulm har ein brieff
und ùbeˀtrag